Diari Oficial de la Generalitat Valenciana


Sumari del DOGV 9123, del 08-07-2021 (2021/6927)

Informació pública d'aprovació definitiva del projecte d'expropiació forçosa, pel procediment de taxació conjunta, per a la urbanització del viari del passeig del riu Sonella.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6927


Data del document
:   17-06-2021

Organisme emissor
:   Ajuntament d'Onda

Tipus de document
:   Anunci

Descriptors 

:   * Onda
    * administració local
    * pla d'urbanisme

Informació pública d'aprovació definitiva del projecte d'expropiació forçosa, pel procediment de taxació conjunta, per a la urbanització del viari del passeig del riu Sonella. [2021/6927]  
La Junta de Govern Local, en sessió ordinària del dia 14 de juny de 2021, ha adoptat l'acord següent:  
  
«Primer. Estimar les al·legacions presentades durant el tràmit d'exposició pública per Vicente Ballester Remolar, José Castelló Cerdà, M. Consuelo Muñoz Ramos i José Martínez Gómez, acordant introduir les modificacions corresponents en l'expedient expropiatori.  
  
Segon. Aprovar definitivament la relació de béns i drets afectats per l'expropiació forçosa per a la urbanització del viari Passeig del Riu Sonella a Onda, segons Projecte d'expropiació redactat per la mercantil Vielca Ingenieros el desembre de 2020, i tramitat pel procediment de taxació conjunta, amb les modificacions introduïdes en l'annex de maig de 2021 com a resultat de l'estimació de les al·legacions presentades, ascendint el pressupost definitiu de preu just a 38.065,03 ?.  
  
  
Tercer. Traslladar el present acord d'aprovació definitiva a les persones titulars de béns i drets que figuren en el projecte d'expropiació, acompanyant a aquesta còpia de la corresponent fulla de preu just i significant-los que, en el termini de 20 dies hàbils següents al de rebut de la notificació, podran manifestar per escrit davant aquest Ajuntament la seua disconformitat amb la valoració establida en l'expedient aprovat. Si en tal termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, entenent-se determinat el preu just definitivament i de conformitat.  
Dels fulls d'apreuament impugnats es donarà trasllat per aquest ajuntament, juntament amb l'expedient, al Jurat Provincial d'Expropiació Forçosa de Castelló, i la taxació de béns i drets es farà d'acord amb els criteris de valoració establits en text refós de 2015 de la Llei de sòl i rehabilitació urbana.  
  
Quart. Facultar aquesta corporació, una vegada transcorregut el termini de 20 dies establit en el punt anterior, per a remetre als titulars de béns i drets afectats (article 52 de la Llei d'expropiació forçosa) un escrit de convocatòria perquè en els dies i hores assenyalats compareguen en la seu física de l'Ajuntament (El Pla, 1) amb el seu DNI i, en el seu cas, títols d'apoderament, a fi de signar les actes d'ocupació i pagament, mitjançant lliurament de xec bancari, consignant-se en la Caixa General de Depòsits municipal el preu just d'aquells propietaris desconeguts, en ignorat parador o que decidisquen no comparéixer a l'acte de signatura per discrepar amb el preu just.  
La firma de les actes d'ocupació i pagament legitimarà l'ocupació dels béns o drets afectats, previ pagament de l'import íntegre de la valoració establida (articles 6, 7 i 8 de la Llei d'expropiació forçosa), tot això sense perjudici de la valoració, en el seu cas, pel Jurat d'Expropiació Forçosa.  
La incompareixença d'alguna persona titular en l'acta de signatura, els defectes de la documentació exigible o la concurrència d'algun dels casos previstos en l'article 51 del Reglament d'expropiació forçosa no impediran la realització del tràmit ni l'ocupació dels terrenys, mitjançant la consignació del preu just en la Caixa General de Depòsits municipal.  
  
Cinqué. Donar trasllat del present acord a l'oficina tècnica municipal i a les Àrees d'Hisenda i Ocupació i Tresoreria, als efectes oportuns.  
  
  
Sisé. Donar trasllat del present acord al Ministeri Fiscal, per a la defensa dels interessos dels propietaris desconeguts o en ignorat parador.  
  
Seté. Publicar aquest acord en el Diari Oficial de la Generalitat Valenciana, en el Butlletí Oficial de la Província de Castelló, en un dels diaris de major circulació de la província de Castelló i en el Boletín Oficial del Estado per als propietaris desconeguts o en ignorat parador, així com en el tauler d'anuncis de l'Ajuntament d'Onda.  
  
Huité. Notificar l'acord a les persones interessades, indicant-los que contra el present acord, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, i 8, 45 i 46 de la Llei 29/1998, de 13 de juliol, podran interposar, amb caràcter potestatiu, recurs de reposició davant el mateix òrgan que va dictar l'acte recorregut en el termini d'un mes, a comptar des de l'endemà de la recepció d'aquesta notificació, així com recurs contenciós administratiu davant el Jutjat Contenciós Administratiu de Castelló, dins del termini de dos mesos comptats des de l'endemà de la recepció d'aquesta notificació.   
  
Tot això sense perjudici de qualsevol altre recurs o acció que estime procedent, com la possibilitat de recórrer contra la resolució davant el Jurat Provincial de l'Expropiació».  
  
Onda, 17 de juny de 2021.- El tinent d'alcalde de l'Àrea d'Ordenació del Territori i Habitatge: Juan López Peña.